**สาระที่3 ผู้รู้จักรัก**

**สาระที่ 3.5 มีความรับผิดชอบ มีวินัย**

**มาตรฐานที่ 2.1** เข้าใจและปฏิบัติตนเป็นพลเมืองดี มีค่านิยมที่ดีงาม และดำรงชีวิตอยู่ร่วมกันในสังคมอย่างสันติสุข

|  |  |  |
| --- | --- | --- |
| **ชั้น** | **ผลการเรียนรู้** | **สาระการเรียนรู้** |
| ป.5 | 1. อภิปราย และยกตัวอย่างบุคคลที่ปฏิบัติตนเป็นแบบอย่างในด้านความรับผิดชอบ มีวินัยต่อตนเอง สังคม ประเทศชาติ | 1.บุคคลผู้เป็นแบบอย่างในการปฏิบัติตนเป็นผู้มีความรับผิดชอบ มีวินัยต่อตนเอง 2.บุคคลผู้เป็นแบบอย่างในการปฏิบัติตนเป็นผู้มีความรับผิดชอบ มีวินัยต่อชุมชนท้องถิ่น3.บุคคลผู้เป็นแบบอย่างในการปฏิบัติตนเป็นผู้มีความรับผิดชอบ มีวินัยต่อสังคม และประเทศชาติ |

**โครงสร้างจริยศึกษาชั้นประถมศึกษาปีที่ 5**

|  |  |  |  |  |
| --- | --- | --- | --- | --- |
| **หน่วยที่** | **ชื่อหน่วยการเรียนรู้** | **ผลการเรียนรู้ที่คาดหวัง** | **สาระสำคัญ** | **จำนวนคาบ** |
| 123 | แบบอย่างดีมีวินัยท้องถิ่นตัวอย่าง สร้างสรรค์สังคมรักถิ่นไทย มีวินัย รับผิดชอบ | 1. วิเคราะห์ อภิปราย และยกตัวอย่างในการปฏิบัติตนเป็นผู้มีความรับผิดชอบ และมีวินัยต่อตนเองได้2. วิเคราะห์ อภิปราย และยกตัวอย่างบุคคลผู้เป็นแบบอย่างในการปฏิบัติตนเป็นผู้มีความรับผิดชอบ และมีวินัยต่อชุมชน / ท้องถิ่นได้3. วิเคราะห์ อภิปราย และยกตัวอย่างบุคคลผู้เป็นแบบอย่างในการปฏิบัติตนเป็นผู้มีความรับผิดชอบ และมีวินัยต่อสังคม/ประเทศชาติได้ | 1. คุณลักษณะของบุคคลที่เป็นแบบอย่างที่มีความรับผิดชอบ มีวินัยต่อตนเอง2. คุณลักษณะของบุคคลที่เป็นแบบอย่าง ที่มีความรับผิดชอบ มีวินัยต่อชุมชน ท้องถิ่น3. คุณลักษณะของบุคคลที่เป็นแบบอย่าง ที่มีความรับผิดชอบ มีวินัยต่อสังคม ประเทศชาติ | 112 |

**สาระที่ 3 ผู้รู้จักรัก**

**สาระที่ 3.5 มีความรับผิดชอบ มีวินัย**

**มาตรฐาน ส.2.1** ส.2.1 เข้าใจ และปฏิบัติตนเป็นพลเมืองดีมีค่านิยมที่ดีงาม และดำรงชีวิตอยู่ร่วมกันในสังคมอย่างสันติสุข

**หน่วยที่ 1** แบบอย่างดีมีวินัย จำนวน 1 คาบ

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**1. มาตรฐานการเรียนรู้**

ส.2.1 เข้าใจ และปฏิบัติตนเป็นพลเมืองดีมีค่านิยมที่ดีงาม และดำรงชีวิตอยู่ร่วมกันในสังคมอย่างสันติสุข

**2. สาระการเรียนรู้**

 ตัวอย่างบุคคลผู้เป็นแบบอย่างในการปฏิบัติตนเป็นผู้มีความรับผิดชอบ และมีวินัยต่อตนเอง ได้แก่ เรื่อง นักเรียนของครูประสิทธิ์

**3. ผลการเรียนรู้**

 1. ยกตัวอย่าง และอภิปรายบุคคลตัวอย่างที่ปฏิบัติตนเป็นผู้มีความรับผิดชอบ และมีวินัยต่อตนเองได้อย่างเหมาะสม

 2. สรุปความรู้ ข้อคิดไปใช้เป็นแนวทางในการปฏิบัติตนเป็นผู้มีความรับผิดชอบ และมีวินัยต่อตนเองได้

**4. สาระสำคัญ**

 บุคคลตัวอย่างที่มีความรับผิดชอบต่อตนเอง และมีวินัย คือบุคคลที่ได้รับยกย่องว่าเป็นผู้ปฏิบัติตน มีความรับผิดชอบต่อตนเอง และมีวินัย เสมอต้นเสมอปลาย มีความซื่อตรง ซื่อสัตย์ ปฏิบัติตนเป็นพลเมืองดี มีค่านิยมที่ดีงาม และเป็นแบบอย่างในการดำเนินชีวิตได้เป็นอย่างดี

**5. คุณค่าพระวรสาร**

 ความเป็นหนึ่ง / ความเป็นชุมชน (unity / community)

 พระเยซูสอนว่า มนุษย์ทุกคนเป็นพี่น้องกัน ทุกคนมีพระเจ้าเป็นพระบิดาองค์เดียวกัน ดังนั้น มนุษย์จึงต้องสร้างสังคมมนุษย์ให้น่าอยู่ มีความเป็นพี่เป็นน้องกัน มีสายใยยึดเหนี่ยวกันอย่างมั่นคง ไม่ว่าเราจะอยู่ในหน่วยใดของสังคม ทั้งบ้าน โรงเรียน และท้องถิ่น เราต้องแสดงความเป็นเจ้าของ การมีส่วนร่วมในชีวิตของชุมชนนั้นๆ

**6. กิจกรรมการเรียนรู้**

 1. ร่วมกันสนทนาถึงบุคคลผู้เป็นแบบอย่างในใจ นักเรียนที่นักเรียนประทับใจ พร้อมแสดงความคิดเห็นร่วมกัน ครูโยงนำสู่เนื้อหา

 2. ครูเล่านิทาน เรื่อง นักเรียนของครูประสิทธิ์ และถามนักเรียนว่า

2.1 นักเรียนของครูประสิทธิ์พูดถึงความรับผิดชอบหน้าที่ต่อตนเองอย่างไร

 2.2 ความรับผิดชอบในข้อใดบ้างที่นักเรียนยังปฏิบัติน้อยเกิน ควรปฏิบัติให้มากขึ้นกว่าเดิม

 3. ให้นักเรียนแบ่งกลุ่มออกเป็น 6 กลุ่ม แล้วร่วมกันยกตัวอย่าง และอภิปรายจากเรื่องที่อ่านในใบงานทั้งสองสถานการณ์ และให้แต่ละกลุ่มส่งตัวแทนมาอภิปรายหน้าชั้นเรียน

 4. นักเรียน และครู ร่วมกันสรุปบทเรียนว่าการที่นักเรียนมีบุคคลที่เป็นตัวอย่างในใจ เป็นแนวทางที่ทำให้นักเรียนดำเนินชีวิตอย่างมีเป้าหมาย รู้จักวางแผนชีวิตเพื่อความฝัน การรับผิดชอบต่อหน้าที่ไม่จำเป็นต้องเป็นผู้ใหญ่เท่านั้นที่ต้องดูแล แต่เด็กๆ อย่างนักเรียนสามารถทำหน้าที่ของตนเองได้เช่นเดียวกัน เช่น การทิ้งขยะให้ถูกที่ ดูแลของสาธารณะต่างๆ ไม่ขีดเขียนโต๊ะเรียน ช่วยกันประหยัดน้ำ และไฟฟ้า เคารพกฎระเบียบของโรงเรียน เคารพกติกาของสังคม เพราะการทำหน้าที่ของสมาชิกในสังคมนั้นเป็นเรื่องที่สำคัญที่สุด หากมีคนใดในสังคมไม่ทำหน้าที่ของตนเอง สังคมจะไม่สามารถพัฒนาไปได้

**7. สื่อ / แหล่งการเรียนรู้**

 1. พระคัมภีร์ คุณค่าพระวรสาร

 2. เรื่อง ครูประสิทธิ์

 3. ห้องสมุด

 4. อินเตอร์เน็ต

**8. การวัด และการประเมินผล**

|  |  |  |
| --- | --- | --- |
| **วิธีการวัดผล** | **เกณฑ์การประเมินผล** | **เครื่องมือที่ใช้วัด** |
| - สังเกตพฤติกรรม-ตรวจผลงาน-ตรวจข้อสอบ | - นักเรียนร่วมกิจกรรม และผ่านเกณฑ์อย่างน้อยร้อยละ 80 ของจำนวนนักเรียนทั้งหมด | - แบบสังเกตพฤติกรรม- ใบงาน- แบบทดสอบ |

**ใบความรู้**

**ความรับผิดชอบต่อตนเอง เรื่องนักเรียนของครูประสิทธิ์**

 วันนี้พอครูประสิทธิ์ลงมือสอน ท่านก็ถามนักเรียนในชั้นว่า “เมื่อวันศุกร์ที่ผ่านมานี้มีการประชุม นักเรียนสวดมนต์กันตามปกติ คุณครูใหญ่เป็นผู้ให้โอวาทแก่นักเรียนในที่ประชุม ฟังแล้วท่านได้ให้ข้อคิดอะไรหลายอย่าง ครูจึงอยากจะถามนักเรียนว่า นักเรียนมีอะไรสงสัยในเรื่องที่คุณครูใหญ่พูดบ้างไหม ถ้าสงสัยครูจะได้อธิบายให้เข้าใจ”

 นักเรียนในชั้นนิ่งเงียบไปชั่วขณะหนึ่ง หลังจากนั้นกิตติก็ยืนขึ้นตอบครูว่า “ขั้นต้นคุณครูใหญ่ท่านพูดถึงเรื่องความรับผิดชอบต่อตนเอง ต่อชุมชน และประเทศชาติ ผมติดตามคำพูดของท่านไม่ค่อยทัน ผมขอให้คุณครูช่วยอธิบายซ้ำอีกครั้งหนึ่ง ที่ผมเสนอนี้เป็นความคิดเห็นของผมคนเดียวนะครับ ไม่ทราบว่าผู้อื่นจะมีความคิดเห็นอย่างไร”

 นักเรียนในชั้นบางคนก็ให้ความคิดเห็นเช่นเดียวกันกับกิตติ

 ครูประสิทธิ์จึงกล่าวว่า “ในเมื่อนักเรียนขอร้องครูก็ไม่ขัดข้องอะไร แต่แทนที่ครูจะอธิบายให้นักเรียนฟัง ครูอยากให้นักเรียนมาเรียนเรื่องนี้เสียเลยมิดีกว่าหรือ คือ เรียนเรื่องความรับผิดชอบต่อตนเอง และสังคม สังคมในที่นี้มุ่งถึงชุมชน และประเทศชาติ นักเรียนเห็นเป็นอย่างไร”

 นักเรียนทุกคนในชั้นเห็นด้วยทันที

 “ถ้าเช่นนั้น ในขั้นต้นนี้ ครูขออธิบายความหมายของคำว่าความรับผิดชอบต่อตนเอง และสังคมเสียก่อน นักเรียนเคยเรียนมาแล้วว่าหน้าที่ของคนเรามี 2 อย่าง คือ หน้าที่ต่อตนเอง และหน้าที่ต่อสังคม ฉะนั้นความรับผิดชอบต่อตนเองและสังคมนั้น หมายความว่า ความรับผิดชอบในหน้าที่ต่อตนเอง และความรับผิดชอบในหน้าที่ต่อสังคม” ครูประสิทธิ์กล่าวถึงตอนนี้ก็หยุดสังเกตดูนักเรียนทุกคน รู้สึกว่าทุกคนกำลังตั้งใจฟัง จึงพูดต่อไปว่า “คำว่าความรับผิดชอบต่อตนเองนั้นหมายความว่า การปฏิบัติหน้าที่ของตนจนสำเร็จเรียบร้อย โดยไม่ต้องมีใครมาว่ากล่าวตักเตือน และเมื่อตนทำงานนั้นแล้ว ถ้ามีข้อผิดพลาด ก็จะไม่โยนความผิดนั้นไปให้ผู้อื่น ตามที่ครูอธิบายมานี้ ถ้าใครสงสัยก็ถามได้”

 นักเรียนในชั้นทุกคนไม่แสดงความสงสัยอะไร เพราะเคยเรียนมาบ้างแล้ว ครูประสิทธิ์จึงถามต่อไปว่า “เมื่อนักเรียนทราบแล้วว่าความรับผิดชอบต่อตนเอง คือ ความรับผิดชอบในหน้าที่ต่อตนเอง ใครจะบอกกับครูได้บ้างว่า หน้าที่ต่อตนเองนั้นมีอะไรบ้าง”

 วิมลยืนขึ้นตอบครูว่า “หน้าที่ต่อตนเอง คือ”

 1. ตั้งใจศึกษาเล่าเรียน

 2. ดูแลรักษาเครื่องใช้ส่วนตัวให้เป็นระเบียบเรียบร้อย และอยู่ในสภาพที่ดี

 3. ประพฤติตนเป็นคนดีมีระเบียบวินัย และมีคุณธรรม

 4. เอาใจใส่ต่อสุขภาพของตนเอง

 “ถูกต้อง” ครูพูด “คนที่มีความรับผิดชอบต่อตนเอง จะต้องทำหน้าที่ต่อตนเองโดยไม่ต้องให้ใครมาว่ากล่าวตักเตือน และประพฤติตนอยู่ในระเบียบวินัย พร้อมให้การตรวจสอบการกระทำได้เสมอ หากมีการกระทำผิดก็พร้อมที่จะยอมรับ และแก้ไขในสิ่งที่ผิด วันนี้ครูจะพูดให้ฟังเท่านี้ก่อน

**ใบงานที่ 1**

**จุดประสงค์ นักเรียนอภิปรายสถานการณ์เกี่ยวกับความรับผิดชอบ มีวินัยต่อตนเอง ที่กำหนดให้ได้อย่างเหมาะสม**

**กิจกรรม ให้นักเรียนอ่านสถานการณ์ที่กำหนดให้และอภิปราย**

 **สถานการณ์ที่ 1**

 ธวัช นารี ธิดา เป็นพี่น้องกัน นารี และ ธิดา ตื่นแต่เช้าทุกวัน เพื่อช่วยพ่อแม่ทำงานบ้านจนเสร็จเรียบร้อย แล้วจึงอาบน้ำแต่งตัวไปโรงเรียน ส่วนธวัชชอบตื่นนอนสายเป็นประจำไม่เคยช่วยพ่อแม่ทำงานบ้านเลย วันไหน ขี้เกียจก็ไม่ยอมไปโรงเรียนอ้างว่าไม่สบาย

**หัวข้ออภิปราย**

 1. นักเรียนควรเอาอย่างใคร เพราะเหตุใด

 2. งานบ้านควรเป็นหน้าที่ของผู้หญิง เป็นความคิดที่ถูกต้องหรือไม่ บุคคลใดควรทำงานบ้านบ้าง

 **สถานการณ์ที่ 2**

 สมาน ดุสิต ดารา เรียนอยู่ในห้องเดียวกัน ครูมอบหมายให้นักเรียนทั้งสามไปรดน้ำต้นไม้ ดุสิตหลบไปเล่นกับเพื่อนคนอื่นๆ อยู่ข้างรั้วโรงเรียน ส่วนดาราบอกกับสมานว่ายังทำการบ้านไม่เสร็จ ขอตัวไปทำการบ้านต่อแล้วหลบเข้าไปอ่านหนังสือการ์ตูนอยู่ในห้องสมุดโรงเรียน สมานรดน้ำต้นไม้คนเดียวจนเสร็จ แล้วกลับมาเข้าห้องเรียนเรียนหนังสือต่อไป

**หัวข้ออภิปราย**

 1. นักเรียนควรเอาแบบอย่างจากใครมาใช้ในชีวิตประจำวัน เพราะเหตุใด

 2. ถ้ามีนักเรียนเหมือนดุสิต และดาราทั้งหมด จะเกิดผลอย่างไร

 3. จากสถานการณ์ที่ 2 บุคคลใดเป็นผู้มีคุณธรรม และมีคุณธรรมอะไร

**แบบประเมินการตรวจผลงาน**

**ใบงานที่ 1**

|  |  |
| --- | --- |
| **องค์ประกอบ****เกณฑ์การประเมิน** | **คุณภาพ** |
| **4** | **3** | **2** | **1** |
| สถานการณ์ที่ 1และสถานการณ์ที่ 2 | มีความตั้งใจและเตรียมการอภิปรายและแสดงความคิด เห็นได้ถูกต้องเหมาะ สมได้ทั้ง 5 ข้อ | มีความตั้งใจและเตรียมการอภิปรายและแสดงความคิด เห็นได้ถูกต้องเหมาะ สมได้ 4 ข้อ | มีความตั้งใจและเตรียมการอภิปรายและแสดงความคิด เห็นได้ถูกต้องเหมาะ สมได้ 3 ข้อ | มีความตั้งใจและเตรียมการอภิปรายและแสดงความคิด เห็นได้ถูกต้องเหมาะ สมได้ 1-2 ข้อ |

**เกณฑ์การให้คะแนน** 4 = มีคุณภาพในระดับดีมาก

3 = คุณภาพในระดับดี

 2 = คุณภาพในระดับพอใช้

 1 = คุณภาพในระดับปรับปรุง

**แบบสังเกตพฤติกรรม วิชา จริยศึกษา**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**คำชี้แจง** 1. ครูสังเกตพฤติกรรมของนักเรียน แล้วใส่เครื่องหมาย 🗸 ในช่องระดับคะแนน

 2. ในแต่ละรายการประเมินนักเรียนต้องได้คะแนนระดับ 2 จึงจะถือว่าผ่านเกณฑ์

|  |  |  |  |
| --- | --- | --- | --- |
| **เลขที่** | **ชื่อ – สกุล** | **รายการประเมินพฤติกรรม** | **ผลการประเมิน** |
| **ตอบคำถาม** | **ปฏิบัติกิจกรรม** | **ผ่าน** | **ไม่ผ่าน** |
| **3** | **2** | **1** | **3** | **2** | **1** |
| 1 |  |  |  |  |  |  |  |  |  |
| 2 |  |  |  |  |  |  |  |  |  |
| 3 |  |  |  |  |  |  |  |  |  |

**รายการประเมินพฤติกรรม**

**ด้านการตอบคำถาม**

|  |  |
| --- | --- |
| **คะแนน/ความหมาย** | **พฤติกรรมที่ปรากฏ** |
| **3 = ดี** | ตั้งใจฟัง และร่วมตอบคำถามทุกครั้งด้วยความมั่นใจ ถูกต้อง ชัดเจน |
| **2 = พอใช้** | ตั้งใจฟัง และร่วมตอบคำถามเป็นบางครั้งด้วยความมั่นใจพอใช้ ตอบถูกเป็นบางครั้ง |
| **1 = ปรับปรุง** | ไม่ค่อยตั้งใจฟังคำถาม ขาดความมั่นใจในการตอบคำถาม ตอบด้วยตัวเองไม่ค่อยได้ |

**ด้านปฏิบัติกิจกรรม**

|  |  |
| --- | --- |
| **คะแนน/ความหมาย** | **พฤติกรรมที่ปรากฏ** |
| **3 = ดี** | ปฏิบัติกิจกรรมที่ได้รับมอบหมายทั้งงานเดี่ยว และงานกลุ่มอย่างตั้งใจ ด้วยความรับผิดชอบ มีความรอบคอบ และมีผลงานที่ปรากฏถูกต้อง ชัดเจน |
| **2 = พอใช้** | ปฏิบัติกิจกรรมที่ได้รับมอบหมายทั้งงานเดี่ยว และงานกลุ่ม อย่างตั้งใจบ้าง แต่ไม่สม่ำเสมอ และมีผลงานที่ปรากฏถูกต้องบ้าง |
| **1 = ปรับปรุง** | ขาดความกระตือรือร้นในการปฏิบัติกิจกรรมที่ได้รับมอบหมายทั้งงานเดี่ยว และงานกลุ่ม ไม่ค่อยรับผิดชอบ และผลงานที่ปรากฏไม่ค่อยถูกต้อง |

**รายการประเมินพฤติกรรม**

**แบบทดสอบ**

**จงใส่เครื่องหมาย 🗸 หน้าข้อที่ถูก และ ใส่เครื่องหมาย 🞨 หน้าข้อที่ผิด**

............... 1. การตั้งใจศึกษาเล่าเรียน เป็นความรับผิดชอบต่อตนเอง

............... 2. คนที่ขาดความรับผิดชอบ จะไม่ได้รับความไว้วางใจให้ทำงานสำคัญ

............... 3. คนที่ทำงานผิดพลาดเป็นประจำ และยอมรับผิดเสมอ ก็เป็นผู้มีความรับผิดชอบดี

............... 4. คนที่ควบคุมตนเองได้ เป็นคนที่มีวินัยในตนเอง

............... 5. การทำงานจะดีขึ้นได้ ถ้ารู้จักรับฟัง และแก้ไขข้อบกพร่องของตนเอง

............... 6. คนที่ทำงานเสร็จ แม้ไม่ทันตามกำหนดเวลา ก็ถือว่ามีความรับผิดชอบดี

............... 7. คนที่มีความรับผิดชอบดี จะสำนึกในหน้าที่ พยายามทำให้ดี และเสร็จทันกำหนด

............... 8. สิริโสภาเย็บเสื้อของตนที่ชำรุด ถือว่าเป็นผู้มีความรับผิดชอบต่อตนเอ

............... 9. การเชื่อฟังคุณพ่อ คุณแม่ เป็นผู้มีความรับผิดชอบต่อตนเอง

............... 10. เมื่อทำการบ้านไม่ได้ ควรถามครูในวันส่งงาน

**เกณฑ์การให้คะแนน**

นักเรียนทำถูกต้อง 7 ข้อ จาก 10 ข้อ ถือว่าผ่าน

**สรุป** ⬜ ผ่าน ⬜ ไม่ผ่าน